«Dale» har flere betydninger.

**Dale**, eller **Dalekvam**, er et tettsted og administrasjonssenteret i Vaksdal kommune i Vestland. Dale ligger innerst i Dalevågen, og har 1 144 innbyggere per 1. januar 2023. Både europavei 16 og Bergensbanen med Dale stasjon går gjennom tettstedet.

Under arbeidet med ny E16-trasé saumfarer arkeologer et område på 6.000 m², og fant våren 2023 spor etter en stor hovedgård fra vikingtiden ved sandtaket over Camillas kro. Fjorden gikk mye lenger inn den gangen, og kan ha vært en viktig ferdselsåre i oldtiden. Dette området innerst har tjent som omlastningssted, det første fra vikingtiden som er funnet i Norge.

Dale er et industristed som ble bygget opp rundt Dale kraftverk og Dale Fabrikker. Denne fabrikken er nå delt opp i *Dale of Norway*, som produserer strikkegensere og andre ullprodukter, og Daletec, som produserer flammehemmende metervare til bruk i arbeidstøy. Dale Fabrikker ble grunnlagt av konsul Peter Jebsen i 1879. Da han så Bergsdalselven, fant han en stor kraftkilde til en ny industribedrift, og kjøpte kraftrettighetene fra lokale bønder. Maskiner kom fra England med båt til Dalevågen og ble fraktet videre med hest og vogn – kardeverk, spinnemaskiner og 200 vevstoler. Apparater og fargerimaskiner kom samme veien.

Da fabrikken ble anlagt, bestod Dalekvam av en husmannsplass og noen utløer. På slutten av 1800-tallet hadde fabrikken omkring 500 ansatte, og i 1900 var det godt over 1.000 innbyggere på stedet. I 1883 fikk stedet jernbaneforbindelse med Bergen og Voss da Vossebanen ble satt i drift. Dale sognet til Bruvik kirke på Osterøy, noe som var langt og tungvint for innbyggerne på det nye industristedet (Evanger på Vossebanen var enklere). I 1896 fikk Dale egen kirke. Fra 1870 var Dale en del av Bruvik kommune. I 1964 ble bygda Bruvik overført til Osterøy kommune, og resten av kommunen skiftet navn til Vaksdal kommune. Vannkraften er grunnlaget for industrien både på Dale og på Vaksdal. Etter andre verdenskrig var Dale Fabrikker Norges største innenfor tekstil.

På 1950- og 1960-tallet hadde Dale over 4.000 innbyggere, og rundt 1.200 arbeidet på Dale Fabrikker. Kontrasten mellom den gamle industriarbeideren og den nye tiden gjenspeiles i industriarbeidermonumentet i Dale sentrum.

Dale kirke
----------

Utdypende artikkel: Dale kirke (Vaksdal)

**Dale kirke** (Dale kyrkje) er en langkirke fra 1956 som ligger på Dale. Kirken ble bygget i betong i 1956. Arnstein Arneberg tegnet selve kirken, mens altertavlen ble tegnet av Hugo Lous Mohr i 1958 og viser nattverden og himmelfarten. Mohr har også utsmykket Oslo domkirke. Kirken er kjent for en enestående akustikk, og er derfor godt egnet som konsertlokale.

* Vaksdal rådhus er på Dale. Foto: Jan-Tore EggeVaksdal rådhus er på Dale. Foto: Jan-Tore Egge
* Dale kirkeDale kirke
* Dale FabrikkerDale Fabrikker
* Dale stasjonDale stasjon

Referanser
----------

1. ↑  «Tettsteders befolkning og areal». Statistisk sentralbyrå. 12. desember 2023. Besøkt 12. desember 2023.
2. ↑  «Fant sjeldne spor fra vikingtiden», *Bergensavisen* 20. mai 2023
3. ↑  *Vaksdal kommune: 1870-1970*. Vaksdal. 1970.

Eksterne lenker
---------------

* Dale of Norway – Offisiell nettside
* Daletec – Offisiell nettside


| * v
* d
* r
Befolkningsstatistikk for tettstedet 
Dale |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|     | 
Tettstedstatistikk fra 2000 til 2012 Statistisk sentralbyrå

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Statistikk for tettstedet:
Dale | **2000** | **2002** | **2003** | **2004** | **2005** | **2006** | **2007** | **2008** | **2009** | **2011** | **2012** | **Endring****2012–****2000** |
| Bosatte | 1141 | 1137 | 1177 | 1209 | 1167 | 1159 | 1130 | 1125 | 1118 | 1158 | 1174 | 33 |
| Areal av tettsted (km²) | 0,87 | 0,88 | 0,88 | 0,88 | 0,88 | 0,91 | 0,91 | 0,91 | 0,91 | 0,97 | 0,97 | 0,1 |
| Befolkningstetthet | 1311 | 1292 | 1338 | 1374 | 1326 | 1274 | 1242 | 1236 | 1229 | 1194 | 1210 | −101 |
| Bosatte årlig endring i % |  | −0,18 | 3,52 | 2,72 | −3,47 | −0,69 | −2,5 | −0,44 | −0,62 | 1,77 | 1,38 | 2,89 |
| Areal årlig endring i % |  | 0,57 | 0 | 0 | 0 | 3,41 | 0 | 0 | 0 | 3,24 | 0 | 11,49 |
| Befolkningstetthet årlig endring i % |  | −0,73 | 3,56 | 2,69 | −3,49 | −3,92 | −2,51 | −0,48 | −0,57 | −1,43 | 1,34 | −7,7 |
| Rang bosatte | 305 | 313 | 306 | 302 | 311 | 314 | 325 | 332 | 333 | 330 | 330 | 600 |
| Rang areal | 414 | 422 | 432 | 435 | 435 | 434 | 439 | 444 | 446 | 424 | 427 | 464 |
| Rang befolkningstetthet | 203 | 210 | 185 | 169 | 191 | 205 | 214 | 221 | 234 | 250 | 244 | 582 |
| Antall tettsteder i Norge (rang av) | 905 | 922 | 932 | 911 | 909 | 905 | 917 | 922 | 919 | 936 | 942 | 868 |
| Hver farge representerer/rangerer en femtedel (20%) av alle |  Øverste 20 % |  20 %–40 % |  40 %–60 % |  60 %–80 % |  Laveste/minste 20 % |
| ARang prosentvis endring fra 2012–2000. Størst prosentvis vekst er lik **1**. |

 |

 |

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |